uo4 C. PLINII HIST. NAT. LIB. XIX. 



De rapis : napis. 



XXV. Reliqua cartilaginum naturae terra occultantur 

 omnia. In quibus de rapis abunde dixisse poteramus vi- 

 deri , nisi medici masculini sexus facerent in his ro 

 tunda , latiora vero et concava feminini , praestantiora 

 suavitate , et ad condiendum faciliora : quae saepius sata 

 transeunt in marem. Iidem naporum quinque gnera fe- 

 cere : Corinthium, Cleonaeum, Liothasium, Boticum, 

 et quod per se viride dixerunt; Ex iis in amplitudinem 

 adolescit Corinthium , nuda fere radie. Solum enim 

 hoc genus superne tendit, non ut cetera in terram. Lio- 

 thasium quidam Thracium appellant, frigorum patien- 

 tissimum. Ab eo Boticum dulce est, rolunditate etiam 

 brevi notabile , neque ut Cleonaeum praelongum. In to- 

 tum quidem , quorum tenuia folia, ipsi quoque dulcio- 

 res : quorum scabra, et angulosa, et horrida, amariores. 

 Est praeterea genus silvestre, cujus folia sunt erucae si- 

 milia. Palma Romae Amiterninis datur , inde Nursinis: 

 lertia nostratibus. Cetera de satu eorum in rapis dicta 

 sunt. 



De raphanis. 



XXVI. Cortice et cartilagine constant raphani : mul- 



